erhwenkuo/poetry-chinese-zhtw huggingface dataset:
太湖詩：入林屋洞
作者：皮日休（唐）

齋心已三日，筋骨如煙輕。腰下佩金獸，手中持火鈴。幽塘四百里，中有日月精。連亙三十六，各各為玉京。自非心至誠，必被神物烹。顧餘慕大道，不能惜微生。遂招放曠侶，同作幽憂行。其門才函丈，初若盤薄硎。洞氣黑昳ft，苔發紅鬇鬡。試足值坎窞，低頭避崢嶸。攀緣不知倦，怪異焉敢驚。匍匐一百步，稍稍策可橫。忽然白蝙蝠，來撲松炬明。人語散澒洞，石響高玲玎。腳底龍蛇氣，頭上波濤聲。有時若服匿，偪仄如見繃。俄爾造平淡，豁然逢光晶。金堂似鐫出，玉座如琢成。前有方丈沼，凝碧融人睛。雲漿湛不動，璚露涵而馨。漱之恐減算，酌之必延齡。愁為三官責，不敢攜一bl。昔雲夏后氏，於此藏真經。刻之以紫琳，秘之以丹瓊。期之以萬祀，守之以百靈。焉得彼丈人，竊之不加刑。石匱一以出，左神俄不扃。禹書既雲得，吳國由是傾。蘚縫才半尺，中有怪物腥。欲去既嚄唶，將回又伶俜。卻遵舊時道，半日出杳冥。屨泥惹石髓，衣濕沾雲英。玄籙乏仙骨，青文無絳名。雖然入陰宮，不得朝上清。對彼神仙窟，自厭濁俗形。卻憎造物者，遣我騎文星。
太湖詩：雨中游包山精舍
作者：皮日休（唐）

松門亙五裡，彩碧高下絢。幽人共躋攀，勝事頗清便。翣翣林上雨，隱隱湖中電。薜帶輕束腰，荷笠低遮面。濕屨黏煙霧，穿衣落霜霰。笑次度巖壑，困中遇臺殿。老僧三四人，梵字十數卷。施稀無夏屋，境僻乏朝膳。散發抵泉流，支頤數雲片。坐石忽忘起，捫蘿不知倦。異蝶時似錦，幽禽或如鈿。篥簩還戛刃，栟櫚自搖扇。俗態既鬥藪，野情空眷戀。道人摘芝菌，為予備午饌。渴興石榴羹，饑愜胡麻飯。如何事於役，茲遊急於傳。卻將塵土衣，一任瀑絲濺。
太湖詩：遊毛公壇
作者：皮日休（唐）

卻上南山路，松行儼如廡。松根礙幽徑，孱顏不能斧。擺履跨亂雲，側巾蹲怪樹。三休且半日，始到毛公塢。兩水合一澗，潈崖卻為浦。相敵百千戟，共攂十萬鼓。噴散日月精，射破神仙府。唯愁絕地脈，又恐折天柱。一窺耳目眩，再聽雲發豎。次到煉丹井，井幹翳宿莽。下有蕊剛丹，勺之百疾愈。凝於白獺髓，湛似桐馬乳。黃露醒齒牙，碧黏甘肺腑。檜異松複怪，枯疏互撐拄。幹蛟一百丈，髐然半天舞。下有毛公壇，壇方不盈畝。當時雲龍篆，一片苔蘚古。時時仙禽來，忽忽祥煙聚。我愛周息元，忽起應明主。三諫卻歸來，回頭唾圭組。伊餘何不幸，斯人不復睹。如何大開口，與世爭枯腐。將山待誇娥，以肉投猰貐。欻坐侵桂陰，不知巳與午。茲地足靈境，他年終結宇。敢道萬石君，輕於一絲縷。
太湖詩：三宿神景宮
作者：皮日休（唐）

古觀岑且寂，幽人情自怡。一來包山下，三宿湖之湄。況此深夏夕，不逢清月姿。玉泉浣衣後，金殿添香時。客省高且敞，客床蟠複奇。石枕冷入腦，筍席寒侵肌。氣清寐不著，起坐臨階墀。松陰忽微照，獨見螢火芝。素鶴警微露，白蓮明暗池。窗櫺帶乳蘚，壁縫含雲蕤。聞磬走魍魎，見燭奔羈雌。沆瀣欲滴瀝，芭蕉未離披。五更山蟬響，醒發如吹篪。杉風忽然起，飄破步虛詞。道客巾屨樣，上清朝禮儀。明發作此事，豈複甘趨馳。
太湖詩：以毛公泉一瓶獻上諫議因寄
作者：皮日休（唐）

劉根昔成道，茲塢四百年。毿毿被其體，號為綠毛仙。因思清泠汲，鑿彼岝峉巔。五色既煉矣，一勺方鏗然。既用文武火，俄窮雌雄篇。赤鹽撲紅霧，白華飛素煙。服之生羽翼，倏爾沖玄天。真隱尚有跡，厥祀將近千。我來討靈勝，到此期終焉。滴苦破竇淨，蘚深餘甃圓。澄如玉髓潔，泛若金精鮮。顏色半帶乳，氣味全和鉛。飲之融痞蹇，濯之伸拘攣。有時玩者觸，倏忽風雷顛。素綆絲不短，越罌腹甚便。汲時月液動，擔處玉漿旋。敢獻大司諫，置之鈴閣前。清如介潔性，滌比掃蕩權。炙背野人興，亦思侯伯憐。也知飲冰苦，願受一瓶泉。
太湖詩：縹緲峰
作者：皮日休（唐）

頭戴華陽帽，手拄大夏筇。清晨陪道侶，來上縹緲峰。帶露嗅藥蔓，和雲尋鹿蹤。時驚q0p0鼠，飛上千丈松。翠壁內有室，叩之虛eGcP。古穴下徹海，視之寒鴻蒙。遇歇有佳思，緣危無倦容。須臾到絕頂，似鳥穿樊籠。恐足蹈海日，疑身淩天風。眾岫點巨浸，四方接圓穹。似將青螺髻，撒在明月中。片白作越分，孤嵐為吳宮。一陣靉靆氣，隱隱生湖東。激雷與波起，狂電將日紅。礊礊雨點大，金髇轟下空。暴光隔雲閃，彷彿亙天龍。連拳百丈尾，下拔湖之洪。捽為一雪山，欲與昭回通。移時卻cs下，細碎衡與嵩。神物諒不測，絕景尤難窮。杖策下返照，漸聞仙觀鐘。煙波濆肌骨，雲壑闐心胸。竟死愛未足，當生且歡逢。不然把天爵，自拜太湖公。
太湖詩：桃花塢
作者：皮日休（唐）

夤緣度南嶺，盡日穿林樾。窮深到茲塢，逸興轉超忽。塢名雖然在，不見桃花發。恐是武陵溪，自閉仙日月。倚峰小精舍，當嶺殘耕垡。將洞任回環，把雲恣披拂。閑禽啼叫窕，險狖眠硉矹。微風吹重嵐，碧埃輕勃勃。清陰減鶴睡，秀色治人渴。敲竹鬥錚摐，弄泉爭咽嗢。空齋蒸柏葉，野飯調石發。空羨塢中人，終身無履襪。
太湖詩：明月灣
作者：皮日休（唐）

曉景澹無際，孤舟恣回環。試問最幽處，號為明月灣。半巖翡翠巢，望見不可攀。柳弱下絲網，藤深垂花鬘。松癭忽似狖，石文或如虥。釣壇兩三處，苔老腥斒斑。沙雨幾處霽，水禽相向閑。野人波濤上，白屋幽深間。曉培橘栽去，暮作魚梁還。清泉出石砌，好樹臨柴關。對此老且死，不知憂與患。好境無處住，好處無境刪。赧然不自適，脈脈當湖山。
太湖詩：練瀆
作者：皮日休（唐）

吳王厭得國，所玩終不足。一上姑蘇臺，猶自嫌侷促。艅艎六宮鬧，艨沖後軍肅。一陣水麝風，空中蕩平淥。鳥困避錦帆，龍跧防鐵軸。流蘇惹煙浪，羽葆飄巖穀。靈境太蹂踐，因茲塞林屋。空闊嫌太湖，崎嶇開練瀆。三尋齾石齒，數裡穿山腹。底靜似金膏，礫碎如丹粟。波殿鄭妲醉，蟾閣西施宿。幾轉含煙舟，一唱來雲曲。不知闌楯上，夜有越人鏃。君王掩面死，嬪禦不敢哭。豔魄逐波濤，荒宮養麋鹿。國破溝亦淺，代變草空綠。白鳥都不知，朝眠還暮浴。
太湖詩：投龍潭
作者：皮日休（唐）

龜山下最深，惡氣何洋溢。涎水瀑龍巢，腥風卷蛟室。曉來林岑靜，獰色如怒日。氣湧撲炱煤，波澄掃純漆。下有水君府，貝闕光比櫛。左右列介臣，縱橫守鱗卒。月中珠母見，煙際楓人出。生犀不敢燒，水怪恐摧捽。時有慕道者，作彼投龍術。端嚴持碧簡，齋戒揮紫筆。兼以金蜿蜒，投之光焌律。琴高坐赤鯉，何許縱仙逸。我願與之遊，茲焉託靈質。
太湖詩：孤園寺
作者：皮日休（唐）

艇子小且兀，緣湖蕩白芷。縈紆泊一碕，宛到孤園寺。蘿島凝清陰，松門湛虛翠。寒泉飛碧螭，古木鬥蒼兕。鐘梵在水魄，樓臺入雲肆。巖邊足鳴wJ，樹杪多飛鸓。香莎滿院落，風泛金靃靡。靜鶴啄柏蠹，閑猱弄榲eb。小殿燻陸香，古經貝多紙。老僧方瞑坐，見客還強起。指茲正險絕，何以來到此。先言洞壑數，次話真如理。磬韻醒閒心，茶香凝皓齒。巾之劫貝布，饌以栴檀餌。數刻得清淨，終身欲依止。可憐陶侍讀，身列丹臺位。雅號曰勝力，亦聞師佛氏。今日到孤園，何妨稱弟子。
太湖詩：上真觀
作者：皮日休（唐）

徑盤在山肋，繚繞窮雲端。摘菌杖頭紫，緣崖屐齒刓。半日到上真，洞宮知造難。雙戶啟真景，齋心方可觀。天鈞鳴響亮，天祿行蹣跚。琪樹夾一徑，萬條青琅玕。兩松峙庭際，怪狀籲可歎。大螾騰共結，修蛇飛相盤。皮膚坼甲冑，枝節擒貙犴。罅處似天裂，朽中如井眢。褵褷風聲癬，跁跒地方痑。根上露鉗釱，空中狂波瀾。合時若莽蒼，闢處如轘轅。儼對無霸陣，靜問嚴陵灘。靈飛一以護，山都焉敢幹。兩廊潔寂曆，中殿高巑岏。靜架九色節，閑懸十絕幡。微風時一吹，百寶清闌珊。昔有葉道士，位當升靈官。欲箋紫微志，唯食虹影丹。既逐隱龍去，道風由此殘。猶聞絳目草，往往生空壇。羽客兩三人，石上譚泥丸。謂我或龍胄，粲然與之歡。衣巾紫華冷，食次白芝寒。自覺有真氣，恐隨風力摶。明朝若更住，必擬隳儒冠。
太湖詩：銷夏灣
作者：皮日休（唐）

太湖有曲處，其門為兩崖。當中數十頃，別如一天池。號為銷夏灣，此名無所私。赤日莫斜照，清風多遙吹。沙嶼掃粉墨，松竹調塤篪。山果紅靺鞨，水苔青wK髵。木陰厚若瓦，巖磴滑如飴。我來此遊息，夏景方赫曦。一坐磐石上，肅肅寒生肌。小艖或可泛，短策或可支。行驚翠羽起，坐見白蓮披。斂袖弄輕浪，解巾敵涼颸。但有水雲見，更餘沙禽知。京洛往來客，暍死緣賓士。此中便可老，焉用名利為。
太湖詩：包山祠
作者：皮日休（唐）

白雲最深處，像設盈巖堂。村祭足茗粣，水奠多桃漿。箘uM突古砌，薜荔繃頹牆。爐灰寂不然，風送杉桂香。積雨晦州裡，流波漂稻粱。恭惟大司諫，憫此如發狂。命予傳明禱，祗事實不遑。一奠若肸蠁，再祝如激揚。出廟未半日，隔雲逢澹光。gf々雨點少，漸收羽林槍。忽然山家犬，起吠白日傍。公心與神志，相向如玄黃。我願作一疏，奏之於穹蒼。留神千萬祀，永福吳封疆。
太湖詩：聖姑廟
作者：皮日休（唐）

洛神有靈逸，古廟臨空渚。暴雨駁丹青，荒蘿繞梁梠。野風旋芝蓋，饑烏銜椒糈。寂寂落楓花，時時鬥鼯鼠。常雲三五夕，盡會妍神侶。月下留紫姑，霜中召青女。俄然響環佩，倏爾鳴機杼。樂至有聞時，香來無定處。目瞪如有待，魂斷空無語。雲雨竟不生，留情在何處。
太湖詩：太湖石
作者：皮日休（唐）

茲山有石岸，抵浪如受屠。雪陣千萬戰，蘚巖高下刳。乃是天詭怪，信非人功夫。白丁一雲取，難甚網珊瑚。厥狀複若何，鬼工不可圖。或拳若虺蜴，或蹲如虎貙。連絡若鉤鎖，重疊如萼跗。或若巨人骼，或如太帝符。胮肛篔簹筍，格磔琅玕株。斷處露海眼，移來和沙須。求之煩耄倪，載之勞舳艫。通侯一以眄，貴卻驪龍珠。厚賜以賝贐，遠去窮京都。五侯土山下，要爾添巖齬。賞玩若稱意，爵祿行斯須。苟有王佐士，崛起於太湖。試問欲西笑，得如茲石無。
太湖詩：崦裡
作者：皮日休（唐）

崦裡何幽奇，膏腴二十頃。風吹稻花香，直過龜山頂。青苗細膩臥，白羽悠溶靜。塍畔起鸊鵜，田中通舴艋。幾家傍潭洞，孤戍當林嶺。罷釣時煮菱，停繰或焙茗。峭然八十翁，生計於此永。苦力供徵賦，怡顏過朝暝。洞庭取異事，包山極幽景。念爾飽得知，亦是遺民幸。
太湖詩：石板
作者：皮日休（唐）

翠石數百步，如板漂不流。空疑水妃意，浮出青玉洲。中若瑩龍劍，外唯疊蛇矛。狂波忽然死，浩氣清且浮。似將翠黛色，抹破太湖秋。安得三五夕，攜酒棹扁舟。召取月夫人，嘯歌於上頭。又恐霄景闊，虛皇拜仙侯。欲建九錫碑，當立十二樓。瓊文忽然下，石板誰能留。此事少知者，唯應波上鷗。
白露為霜
作者：顏粲（唐）

悲秋將歲晚，繁露已成霜。遍渚蘆先白，沾籬菊自黃。應鐘鳴遠寺，擁雁度三湘。氣逼襦衣薄，寒侵宵夢長。滿庭添月色，拂水斂荷香。獨念蓬門下，窮年在一方。
吳宮教美人戰
作者：顏粲（唐）

有客陳兵畫，功成欲霸吳。玉顏承將略，金鈿指軍符。轉佩風雲暗，鳴鼙錦繡趨。雪花頻落粉，香汗盡流珠。掩笑誰幹令，嚴刑必用誅。至今孫子術，猶可靜邊隅。
月映清淮流
作者：徐敞（唐）

遙夜淮彌淨，浮空月正明。虛無含氣白，凝澹映波清。見底深還淺，居高缺複盈。處柔知坎德，持潔表陰精。利物功難並，和光道已成。安流方利涉，應鑒此時情。
圓靈水鏡
作者：徐敞（唐）

浮光上東洛，揚彩滿圓靈。明滅淪江水，盈虛逐砌蓂。不分沙岸白，偏照海山清。練色臨窗牖，蟾光靄戶庭。成輪疑璧影，初魄類弓形。遠近凝清質，娟娟出眾星。
虹藏不見
作者：徐敞（唐）

迎冬小雪至，應節晚虹藏。玉氣徒成象，星精不散光。美人初比色，飛鳥罷呈祥。石澗收晴影，天津失彩梁。霏霏空暮雨，杳杳映殘陽。舒捲應時令，因知聖曆長。
白露為霜
作者：徐敞（唐）

早寒青女至，零露結為霜。入夜飛清景，淩晨積素光。駟星初晰晰，葭菼複蒼蒼。色冒沙灘白，威加木葉黃。鮮輝襲紈扇，殺氣掩幹將。葛屨那堪履，徒令君子傷。
賦得金莖露
作者：徐敞（唐）

武帝貴長生，延年餌玉英。銅盤貯珠露，仙掌抗金莖。拂曙氛埃斂，淩空沆瀣清。岧嶢捧瑞氣，巃嵸出宮城。勢入浮雲聳，形標霽色明。大君當禦宇，何必去蓬瀛。
圓靈水鏡
作者：張聿（唐）

鳳池開月鏡，清瑩寫寥天。影散微波上，光含片玉懸。菱花凝泛灩，桂樹映清鮮。樂廣披雲日，山濤卷霧年。濯纓何處去，鑒物自堪妍。回首看雲液，蟾蜍勢正圓。
景風扇物
作者：張聿（唐）

何處青蘋末，呈祥起遠空。曉來搖草樹，輕度淨塵蒙。水上微波動，林前媚景通。寥天鳴萬籟，蘭徑長幽叢。漸颺摶扶勢，應從橐鑰功。開襟若有日，願睹大王風。
劍化為龍
作者：張聿（唐）

古劍誠難屈，精明有所從。沉埋方出獄，合會卻成龍。牛鬥光初歇，蜿蜒氣漸濃。雲濤透百丈，水府躍千重。拖尾迷蓮鍔，張鱗露錦容。至今沙岸下，誰得睹玄蹤。
餘瑞麥
作者：張聿（唐）

瑞麥生堯日，芃芃雨露偏。兩岐分更合，異畝穎仍連。冀獲明王慶，甯唯太守賢。仁風吹靡靡，甘雨長芊芊。聖德應多稔，皇家配有年。已聞天下泰，誰為濟西田。
賦得首夏猶清和
作者：張聿（唐）

早夏宜春景，和光起禁城。祝融將禦節，炎帝啟朱明。日送殘花晚，風過御苑清。郊原浮麥氣，池沼發荷英。樹影臨山動，禽飛入漢輕。幸逢堯禹化，全勝穀中情。
移居洞庭
作者：麴信陵（唐）

重林將疊嶂，此處可逃秦。水隔人間世，花開洞裡春。荷鋤分地利，縱酒樂天真。萬事更何有，吾今已外身。
吳門送客
作者：麴信陵（唐）

亂山吳苑外，臨水讓王祠。素是傷情處，春非送客時。不須愁落日，且願駐青絲。千里會應到，一尊誰共持。
長安道
作者：麴信陵（唐）

朱門映綠楊，雙闕抵通莊。玉佩聲逾遠，紅塵猶自香。
出自賊中謁恆上人
作者：麴信陵（唐）

再拜吾師喜複悲，誓心從此永歸依。浮生怳忽若真夢，何事於中有是非。
過真律師舊院
作者：麴信陵（唐）

寂然秋院閉秋光，過客閑來禮影堂。堅冰銷盡還成水，本自無形何足傷。
酬談上人詠海石榴
作者：麴信陵（唐）

真僧相勸外浮華，萬法無常可歎嗟。但試尋思階下樹，何人種此我看花。
句
作者：麴信陵（唐）

臺笠冒山雨，渚田耕荇花。。
冬日可愛
作者：張正元（唐）

寒日臨清晝，遼天一望時。未消埋徑雪，先暖讀書帷。屬思光難駐，舒情影若遺。晉臣曾比德，謝客昔言詩。散彩寧偏煦，流陰信不追。餘輝如可就，回燭幸無私。
臨川羨魚
作者：張正元（唐）

有客百愁侵，求魚正在今。廣川何渺漫，高岸幾登臨。風水甯相阻，煙霞豈憚深。不應同逐鹿，詎肯比從禽。結網非無力，忘筌自有心。永存芳餌在，佇立思沉沉。
青雲幹呂
作者：王履貞（唐）

異方佔瑞氣，幹呂見青雲。表聖興中國，來王謁大君。迎祥殊大樂，葉慶類橫汾。自感明時起，非因觸石分。映霄難辨色，從吹乍成文。須使流千載，垂芳在典墳。
青雲幹呂
作者：彭伉（唐）

祥輝上幹呂，鬱鬱又紛紛。遠示無為化，將明至道君。勢凝千里靜，色向九霄分。已見從龍意，甯知觸石文。狀煙殊散漫，捧日更氛氳。自使來賓國，西瞻仰瑞雲。聖布中區化，祥符異域雲。含春初應呂，暈碧已成文。東起隨風暖，西流共日曛。升時嘉異月，為慶等凝汾。輕與晴煙比，高將曉霧分。飄飄如可致，願此翊明君。
寄妻
作者：彭伉（唐）

莫訝相如獻賦遲，錦書誰道淚沾衣。不須化作山頭石，待我堂前折桂枝。
青雲幹呂
作者：林藻（唐）

應節偏幹呂，亭亭在紫氛。綴空初布影，捧日已成文。結蓋祥光迥，為樓翠色分。還同起封上，更似出橫汾。作瑞來藩國，呈形表聖君。裴回如有託，誰道比閑雲。
吳宮教戰
作者：林藻（唐）

強吳矜霸略，講武在深宮。盡出嬌娥輩，先觀上將風。揮戈羅袖卷，擐甲汗裝紅。輕笑分旗下，含羞入隊中。鼓停行未整，刑舉令方崇。自可威鄰國，何勞騁戰功。
梨嶺
作者：林藻（唐）

曾向嶺頭題姓字，不穿楊葉不言歸。弟兄各折一枝桂，還向嶺頭聯影飛。
贈馮宿
作者：李觀（唐）

寒城上秦原，遊子衣飄飄。黑雲截萬裡，獵火從中燒。陰空蒸長煙，殺氣獨不銷。冰交石可裂，風疾山如搖。時無青松心，顧我獨不凋。
宿裴友書齋
作者：李觀（唐）

臥君山窗下，山鳥與我言。清風何颼飀，松柏中夜繁。久遊失歸趣，宿此似故園。林煙橫近郊，溪月落古原。稚子不待曉，花間出柴門。
禦溝新柳
作者：李觀（唐）

禦溝回廣陌，芳柳對行人。翠色枝枝滿，年光樹樹新。畏逢攀折客，愁見別離辰。近映章臺騎，遙分禁苑春。嫩陰初覆水，高影漸離塵。莫入胡兒笛，還令淚濕巾。
試中和節詔賜公卿尺詩
作者：李觀（唐）

淑節韶光媚，皇明寵錫崇。具寮頒玉尺，成器幸良工。豈止尋常用，將傳度量同。人何不取利，物亦賴其功。紫翰宣殊造，丹誠厲匪躬。奉之無失墜，恩澤自天中。
省試恩賜耆老布帛
作者：李絳（唐）

渙汗中天發，殊私海外存。衰顏逢聖代，華髮受皇恩。燭物明堯日，垂衣闢禹門。惜時悲落景，賜帛慰餘魂。厚澤沾翔泳，微生保子孫。盛明今尚齒，歡奉九衢樽。
和裴相國答張秘書贈馬詩
作者：李絳（唐）

高才名價欲淩雲，上駟光華遠贈君。念舊露垂丞相簡，伏櫪莫令空度歲，黃金結束取功勳。
賜耆老布帛
作者：崔樞（唐）

殊私及耆老，聖德賑黎元。布帛忻天賜，生涯作主恩。情均皆挾纊，禮異賁丘園。慶洽時方泰，仁沾月告存。甯知酬雨露，空識荷乾坤。擊壤將何幸，裴回望九門。
齊優開籠飛去所獻楚王鵠
作者：崔樞（唐）

受命籠齊鵠，交歡獻楚王。惠心先巧辯，戢羽見迴翔。意適清風遠，憂除白日長。度雲搖舊影，過樹閱新芳。直取名翻重，寧唯好不傷。誰言滑稽理，千載戒禽荒。
試中和節詔賜公卿尺詩
作者：陸複禮（唐）

春仲令初吉，歡娛樂大中。皇恩貞百度，寶尺賜群公。欲使方隅法，還令規矩同。捧觀珍質麗，拜受聖恩崇。如荷丘山重，思酬方寸功。從茲度天地，與國慶無窮。
賦得白雲起封中
作者：李正辭（唐）

千年泰山頂，雲起漢皇封。不作奇峰狀，甯分觸石容。為霖雖易得，表聖自難逢。冉冉排空上，依依疊影重。素光非曳練，靈貺是從龍。豈學無心出，東西任所從。
賦得白雲起封中
作者：張嗣初（唐）

英英白雲起，呈瑞出封中。表聖寧因地，逢時豈待風。浮光彌皎潔，流影更沖融。自葉堯年美，誰雲漢日同。金泥光乍掩，玉檢氣潛通。欲與非煙並，亭亭不散空。
春色滿皇州
作者：張嗣初（唐）

何處年華好，皇州淑氣勻。韶陽潛應律，草木暗迎春。柳變金堤畔，蘭抽曲水濱。輕黃垂輦道，微綠映天津。麗景浮丹闕，晴光擁紫宸。不知幽遠地，今日幾枝新。
日暮碧雲合
作者：許康佐（唐）

日際愁陰生，天涯暮雲碧。重重不辨蓋，沉沉乍如積。林色黯疑暝，隙光俄已夕。出岫且從龍，縈空甯觸石。餘輝澹瑤草，浮影凝綺席。時景詎能留，幾思輕尺璧。
白雲起封中
作者：許康佐（唐）

英英白雲起，呈瑞出封中。表聖寧依地，逢時豈待風。浮輝彌皎潔，流影更沖融。自葉堯天美，誰言漢日同。泥金光乍掩，檢玉氣俄通。猶願非煙瑞，亭亭不散空。
石季倫金穀園
作者：許堯佐（唐）

石氏遺文在，淒涼見故園。輕風思奏樂，衰草憶行軒。舞榭蒼苔掩，歌臺落葉繁。斷雲歸舊壑，流水咽新源。曲沼殘煙斂，叢篁宿鳥喧。唯餘池上月，猶似對金尊。
石季倫金谷園
作者：李君房（唐）

梓澤風流地，淒涼跡尚存。殘芳迷妓女，衰草憶王孫。舞態隨人謝，歌聲寄鳥言。池平森灌木，月落吊空園。流水悲難駐，浮雲影自翻。賓階餘蘚石，車馬詎喧喧。
享惠昭太子廟樂章登歌
作者：杜羔（唐）

因心克孝，位震遺芬。賓天道茂，軫懷氣分。發祇乃祀，咳歎如聞。二歌斯升，以詠德燻。
南至日隔仗望含元殿香爐
作者：車緬（唐）

抗殿疏元首，高高接上元。節當南至日，星是北辰天。寶戟羅仙仗，金爐引瑞煙。霏微雙闕麗，溶曳九州連。拂曙祥光滿，分晴曉色鮮。一陽今在曆，生植願陶甄。
茅簷下始栽竹
作者：柳宗元（唐）

瘴茅葺為宇，溽暑常侵肌。適有重膇疾，蒸鬱寧所宜。東鄰幸導我，樹竹邀涼颸。欣然愜吾志，荷鍤西巖垂。楚壤多怪石，墾鑿力已疲。江風忽雲暮，輿曳還相追。蕭瑟過極浦，旖旎附幽墀。貞根期永固，貽爾寒泉滋。夜窗遂不掩，羽扇寧複持。清泠集濃露，枕簟淒已知。網蟲依密葉，曉禽棲迥枝。豈伊紛囂間，重以心慮怡。嘉爾亭亭質，自遠棄幽期。不見野蔓草，蓊蔚有華姿。諒無淩寒色，豈與青山辭。
《種仙靈毗
作者：柳宗元（唐）

窮陋闕自養，癘氣劇囂煩。隆冬乏霜霰，日夕南風溫。杖藜下庭際，曳踵不及門。門有野田吏，慰我飄零魂。及言有靈藥，近在湘西原。服之不盈旬，蹩躠皆騰鶱。笑忭前即吏，為我擢其根。蔚蔚遂充庭，英翹忽已繁。晨起自採曝，杵臼通夜喧。靈和理內藏，攻疾貴自源。擁覆逃積霧，伸舒委餘暄。奇功苟可徵，甯複資蘭蓀。我聞畸人術，一氣中夜存。能令深深息，呼吸還歸跟。疏放固難效，且以藥餌論。痿者不忘起，窮者寧複言。神哉輔吾足，幸及兒女奔。
種朮
作者：柳宗元（唐）

守閒事服餌，採朮東山阿。東山幽且阻，疲苶煩經過。戒徒劚靈根，封植閟天和。違爾澗底石，徹我庭中莎。土膏滋玄液，松露墜繁柯。南東自成畝，繚繞紛相羅。晨步佳色媚，夜眠幽氣多。離憂苟可怡，孰能知其他。爨竹茹芳葉，寧慮瘵與瘥。留連樹蕙辭，婉娩采薇歌。悟拙甘自足，激清愧同波。單豹且理內，高門複如何。
種白蘘荷
作者：柳宗元（唐）

血蟲化為癘，夷俗多所神。銜猜每臘毒，謀富不為仁。蔬果自遠至，杯酒盈肆陳。言甘中必苦，何用知其真。華潔事外飾，尤病中州人。錢刀恐賈害，饑至益逡巡。竄伏常戰慄，懷故逾悲辛。庶氏有嘉草，攻禬事久泯。炎帝垂靈編，言此殊足珍。崎嶇乃有得，託以全餘身。紛敷碧樹陰，眄睞心所親。
新植海石榴
作者：柳宗元（唐）

弱植不盈尺，遠意駐蓬瀛。月寒空階曙，幽夢彩雲生。糞壤擢珠樹，莓苔插瓊英。芳根閟顏色，徂歲為誰榮。
戲題階前芍藥
作者：柳宗元（唐）

凡卉與時謝，妍華麗茲晨。欹紅醉濃露，窈窕留餘春。孤賞白日暮，暄風動搖頻。夜窗藹芳氣，幽臥知相親。願致溱洧贈，悠悠南國人。
始見白髮題所植海石榴
作者：柳宗元（唐）

幾年封植愛芳叢，韻豔朱顏竟不同。從此休論上春事，看成古木對衰翁。
植靈壽木
作者：柳宗元（唐）

白華照寒水，怡我適野情。前趨問長老，重複欣嘉名。蹇連易衰朽，方剛謝經營。敢期齒杖賜，聊且移孤莖。叢萼中競秀，分房外舒英。柔條乍反植，勁節常對生。循玩足忘疲，稍覺步武輕。安能事翦伐，持用資徒行。
自衡陽移桂十餘本植零陵所住精舍
作者：柳宗元（唐）

謫官去南裔，清湘繞靈嶽。晨登蒹葭岸，霜景霽紛濁。離披得幽桂，芳本欣盈握。火耕困煙燼，薪採久摧剝。道旁且不願，岑嶺況悠邈。傾筐壅故壤，棲息期鸞鷟。路遠清涼宮，一雨悟無學。南人始珍重，微我誰先覺。芳意不可傳，丹心徒自渥。
湘岸移木芙蓉植龍興精舍
作者：柳宗元（唐）

有美不自蔽，安能守孤根。盈盈湘西岸，秋至風露繁。麗影別寒水，穠芳委前軒。芰荷諒難雜，反此生高原。
早梅
作者：柳宗元（唐）

早梅發高樹，迥映楚天碧。朔吹飄夜香，繁霜滋曉白。欲為萬裡贈，杳杳山水隔。寒英坐銷落，何用慰遠客。
南中榮橘柚
作者：柳宗元（唐）

橘柚懷貞質，受命此炎方。密林耀朱綠，晚歲有餘芳。殊風限清漢，飛雪滯故鄉。攀條何所歎，北望熊與湘。
紅蕉
作者：柳宗元（唐）

晚英值窮節，綠潤含朱光。以茲正陽色，窈窕淩清霜。遠物世所重，旅人心獨傷。回暉眺林際，摵摵無遺芳。
巽公院五詠：淨土堂
作者：柳宗元（唐）

結習自無始，淪溺窮苦源。流形及茲世，始悟三空門。華堂開淨域，影象煥且繁。清泠焚眾香，微妙歌法言。稽首愧導師，超遙謝塵昏。
巽公院五詠：曲講堂
作者：柳宗元（唐）

寂滅本非斷，文字安可離。曲堂何為設，高士方在斯。聖默寄言宣，分別乃無知。趣中即空假，名相與誰期。願言絕聞得，忘意聊思惟。
巽公院五詠：禪堂
作者：柳宗元（唐）

發地結菁茅，團團抱虛白。山花落幽戶，中有忘機客。涉有本非取，照空不待析。萬籟俱緣生，窅然喧中寂。心境本洞如，鳥飛無遺跡。
巽公院五詠：芙蓉亭
作者：柳宗元（唐）

新亭俯朱檻，嘉木開芙蓉。清香晨風遠，溽彩寒露濃。瀟灑出人世，低昂多異容。嘗聞色空喻，造物誰為工。留連秋月晏，迢遞來山鐘。
巽公院五詠：苦竹橋
作者：柳宗元（唐）

危橋屬幽徑，繚繞穿疏林。迸籜分苦節，輕筠抱虛心。俯瞰涓涓流，仰聆蕭蕭吟。差池下煙日，嘲哳鳴山禽。諒無要津用，棲息有餘陰。
梅雨
作者：柳宗元（唐）

梅實迎時雨，蒼茫值晚春。愁深楚猿夜，夢斷越雞晨。海霧連南極，江雲暗北津。素衣今盡化，非為帝京塵。
零陵早春
作者：柳宗元（唐）

問春從此去，幾日到秦原。憑寄還鄉夢，殷勤入故園。
田家三首
作者：柳宗元（唐）

蓐食徇所務，驅牛向東阡。雞鳴村巷白，夜色歸暮田。劄劄耒耜聲，飛飛來烏鳶。竭茲筋力事，持用窮歲年。盡輸助徭役，聊就空自眠。子孫日已長，世世還複然。籬落隔煙火，農談四鄰夕。庭際秋蟲鳴，疏麻方寂曆。蠶絲盡輸稅，機杼空倚壁。裡胥夜經過，雞黍事筵席。各言官長峻，文字多督責。東鄉後租期，車轂陷泥澤。公門少推恕，鞭樸恣狼藉。努力慎經營，肌膚真可惜。迎新在此歲，唯恐踵前跡。古道饒蒺藜，縈回古城曲。蓼花被堤岸，陂水寒更綠。是時收穫竟，落日多樵牧。風高榆柳疏，霜重梨棗熟。行人迷去住，野鳥競棲宿。田翁笑相念，昏黑慎原陸。今年幸少豐，無厭饘與粥。
行路難三首
作者：柳宗元（唐）

君不見夸父追日窺虞淵，跳踉北海超昆侖。披霄決漢出沆漭，瞥裂左右遺星辰。須臾力盡道渴死。狐鼠蜂蟻爭噬吞。北方竫人長九寸，開口抵掌更笑喧。啾啾飲食滴與粒，生死亦足終天年。睢盱大志小成遂，虞衡斤斧羅千山，工命採斫杙與椽。深林土剪十取一，遺餘毫末不見保，躪躒澗壑何當存。群材未成質已夭，君不見南山棟樑益稀少，愛材養育誰複論。飛雪斷道冰成梁，侯家熾炭雕玉房。蟠龍吐耀虎喙張，美人四向回明璫，雪山冰穀晞太陽。星躔奔走不得止，盛時一去貴反賤，桃笙葵扇安可當。
聞籍田有感
作者：柳宗元（唐）

天田不日降皇輿，留滯長沙歲又除。宣室無由問釐事，周南何處託成書。
跂烏詞
作者：柳宗元（唐）

城上日出群烏飛，鴉鴉爭赴朝陽枝。刷毛伸翼和且樂，無乃饑啼走道旁，貪鮮攫肉人所傷。翹肖獨足下叢薄，左右六翮利如刀，踴身失勢不得高。支離無趾猶自免，
籠鷹詞
作者：柳宗元（唐）

淒風淅瀝飛嚴霜，蒼鷹上擊翻曙光。雲披霧裂虹蜺斷，爪毛吻血百鳥逝，獨立四顧時激昂。炎風溽暑忽然至，但願清商複為假，拔去萬累雲間翔。
放鷓鴣詞
作者：柳宗元（唐）

楚越有鳥甘且腴，嘲嘲自名為鷓鴣。徇媒得食不復慮，鼎前芍藥調五味，膳夫攘腕左右視。齊王不忍觳觫牛，破籠展翅當遠去，同類相呼莫相顧。
龜背戲
作者：柳宗元（唐）

長安新技出宮掖，喧喧初遍王侯宅。玉盤滴瀝黃金錢，投變轉動玄機卑，星流霞破相參差。四分五裂勢未已，徒言萬事有盈虛，終朝一擲知勝負。修門象棋不復貴，廟堂巾笥非餘慕，錢刀兒女徒紛紛。
聞黃鸝
作者：柳宗元（唐）

倦聞子規朝暮聲，不意忽有黃鸝鳴。一聲夢斷楚江曲，王畿優本少賦役，務閑酒熟饒經過。此時晴煙最深處，我今誤落千萬山，身同傖人不思還。鄉禽何事亦來此，
渾鴻臚宅聞歌效白紵
作者：柳宗元（唐）

翠帷雙卷出傾城，龍劍破匣霜月明。朱唇掩抑悄無聲，
楊白花
作者：柳宗元（唐）

楊白花，風吹渡江水。坐令宮樹無顏色，
漁翁
作者：柳宗元（唐）

漁翁夜傍西巖宿，曉汲清湘燃楚竹。煙銷日出不見人，
飲酒
作者：柳宗元（唐）

今夕少愉樂，起坐開清尊。舉觴酹先酒，為我驅憂煩。須臾心自殊，頓覺天地暄。連山變幽晦，綠水函晏溫。藹藹南郭門，樹木一何繁。清陰可自庇，竟夕聞佳言。盡醉無複辭，偃臥有芳蓀。彼哉晉楚富，此道未必存。
讀書
作者：柳宗元（唐）

幽沉謝世事，俯默窺唐虞。上下觀古今，起伏千萬途。遇欣或自笑，感戚亦以籲。縹帙各舒散，前後互相逾。瘴痾擾靈府，日與往昔殊。臨文乍了了，徹卷兀若無。竟夕誰與言，但與竹素俱。倦極便倒臥，熟寐乃一蘇。欠伸展肢體，吟詠心自愉。得意適其適，非願為世儒。道盡即閉口，蕭散捐囚拘。巧者為我拙，智者為我愚。書史足自悅，安用勤與劬。貴爾六尺軀，勿為名所驅。
感遇二首
作者：柳宗元（唐）

西陸動涼氣，驚烏號北林。棲息豈殊性，集枯安可任。鴻鵠去不返，勾吳阻且深。徒嗟日沉湎，丸鼓騖奇音。東海久搖盪，南風已駸駸。坐使青天暮，小星愁太陰。眾情嗜奸利，居貨捐千金。危根一以振，齊斧來相尋。攬衣中夜起，感物涕盈襟。微霜眾所踐，誰念歲寒心。旭日照寒野，pL斯起蒿萊。啁啾有餘樂，飛舞西陵隈。回風旦夕至，零葉委陳荄。所棲不足恃，鷹隼縱橫來。
詠史
作者：柳宗元（唐）

燕有黃金臺，遠致望諸君。嗛嗛事強怨，三歲有奇勳。悠哉闢疆理，東海漫浮雲。甯知世情異，嘉穀坐熇焚。致令委金石，誰顧蠢蠕群。風波欻潛構，遺恨意紛紜。豈不善圖後，交私非所聞。為忠不顧內，晏子亦垂文。
詠三良
作者：柳宗元（唐）

束帶值明後，顧盼流輝光。一心在陳力，鼎列誇四方。款款效忠信，恩義皎如霜。生時亮同體，死沒甯分張。壯軀閉幽隧，猛志填黃腸。殉死禮所非，況乃用其良。霸基弊不振，晉楚更張惶。疾病命固亂，魏氏言有章。從邪陷厥父，吾欲討彼狂。
詠荊軻
作者：柳宗元（唐）

燕秦不兩立，太子已為虞。千金奉短計，匕首荊卿趨。窮年徇所欲，兵勢且見屠。微言激幽憤，怒目辭燕都。朔風動易水，揮爵前長驅。函首致宿怨，獻田開版圖。炯然耀電光，掌握罔正夫。造端何其銳，臨事竟趑趄。長虹吐白日，倉卒反受誅。按劍赫憑怒，風雷助號呼。慈父斷子首，狂走無容軀。夷城芟七族，臺觀皆焚汙。始期憂患弭，卒動災禍樞。秦皇本詐力，事與桓公殊。奈何效曹子，實謂勇且愚。世傳故多謬，太史徵無且。
掩役夫張進骸
作者：柳宗元（唐）

生死悠悠爾，一氣聚散之。偶來紛喜怒，奄忽已複辭。為役孰賤辱，為貴非神奇。一朝纊息定，枯朽無妍媸。生平勤皂櫪，剉秣不告疲。既死給槥櫝，葬之東山基。奈何值崩湍，蕩析臨路垂。髐然暴百骸，散亂不復支。從者幸告餘，眷之涓然悲。貓虎獲迎祭，犬馬有蓋帷。佇立唁爾魂，豈複識此為。畚鍤載埋瘞，溝瀆護其危。我心得所安，不謂爾有知。掩骼著春令，茲焉適其時。及物非吾事，聊且顧爾私。
省試觀慶雲圖詩
作者：柳宗元（唐）

設色既成象，卿雲示國都。九天開秘祉，百辟贊嘉謨。抱日依龍袞，非煙近禦爐。高標連汗漫，迥望接虛無。裂素榮光發，舒華瑞色敷。恆將配堯德，垂慶代河圖。
春懷故園
作者：柳宗元（唐）

九扈鳴已晚，楚鄉農事春。悠悠故池水，空待灌園人。
春寄尚顏
作者：齊己（唐）

含桃花謝杏花開，杜宇新啼燕子來。好事可能無分得，心跡共師爭幾許，似人嫌處自遲回。
寄梁先輩
作者：齊己（唐）

慈恩塔下曲江邊，別後多應夢到仙。時去與誰論此事，愛惜麻衣好顏色，未教朱紫汙天然。
荊渚偶作
作者：齊己（唐）

無味吟詩即把經，竟將疏野訪誰行。身依江寺庭無樹，從容一覺清涼夢，歸到龍潭掃石枰。
城中晚夏思山
作者：齊己（唐）

葛衣沾汗功雖健，紙扇搖風力甚卑。苦熱恨無行腳處，天外有山歸即是，豈同遊子暮何之。
憶舊山
作者：齊己（唐）

誰請衰羸住北州，七年魂夢舊山丘。心清檻底瀟湘月，應須脫灑孤峰去，始是分明個剃頭。
寄體休
作者：齊己（唐）

南州君去為尋醫，病色應除似舊時。久別莫忘廬阜約，兩處山河見興廢，相思更切臥雲期。
過陸鴻漸舊居
作者：齊己（唐）

楚客西來過舊居，讀碑尋傳見終初。佯狂未必輕儒業，如今若更生來此，知有何人贈白驢。
寄懷鐘陵舊遊因寄知己
作者：齊己（唐）

洗井僧來說舊遊，西江東岸是城樓。昔年淹跡因王化，終拖老病重尋去，得到匡廬死便休。
遣懷
作者：齊己（唐）

病腸休洗老休醫，七十能饒百歲期。不死任還蓬島客，既兆未萌閑酌度，不如中抱是尋思。
懷武陵因寄幕中韓先輩、何從事
作者：齊己（唐）

武陵嘉致跡多幽，每見圖經恨白頭。溪浪碧通何處去，鑿井耕田人在否，如今天子正徵搜。
贈樊處士
作者：齊己（唐）

小子聲名天下知，滿簪霜雪白麻衣。誰將一著爭先後，閑尋道士過仙觀，賭得黃庭兩卷歸。
荊渚逢禪友
作者：齊己（唐）

澤國相逢話一宵，雲山偶別隔前朝。社思匡嶽無宗炳，閑吟莫忘傳心祖，曾立階前雪到腰。
送僧歸洛中
作者：齊己（唐）

赤日彤霞照晚坡，東州道路興如何。蟬離楚柳鳴猶少，叮嚀與訪春山寺，白樂天真在也麼。
道林寓居
作者：齊己（唐）

秋泉一片樹千株，暮汲寒燒外有餘。青嶂這邊來已熟，即問沃州開士僻，愛禽憐駿意何如。
仙掌
作者：齊己（唐）

峭形寒倚夕陽天，毛女蓮花翠影連。雲外自為高出手，晴露紅霞長滿掌，只應棲託是神仙。
中秋月
作者：齊己（唐）

空碧無雲露濕衣，群星光外湧清規。東樓莫礙漸高勢，可憐半夜嬋娟影，正對五侯殘酒池。
送禪者遊南嶽
作者：齊己（唐）

忽隨南棹去衡陽，誰住江邊樹下房。塵夢是非都覺了，想到中峰上層寺，石窗秋霽見瀟湘。
聞道林諸友嘗茶因有寄
作者：齊己（唐）

槍旗冉冉綠叢園，穀雨初晴叫杜鵑。摘帶嶽華蒸曉露，應念苦吟耽睡起，不堪無過夕陽天。
將歸舊山留別錯公
作者：齊己（唐）

舊峰前昨下來時，白石叢叢間紫薇。章句不堪歌有道，欲去更思過丈室，二年頻此揖清暉。
聞尚顏上人創居有寄
作者：齊己（唐）

麓山南面橘洲西，別構新齋與竹齊。野客已聞將鶴贈，可想乍移禪榻處，松陰冷濕壁新泥。
庚午歲九日作
作者：齊己（唐）

門底秋苔嫩似藍，此中訊息興何堪。亂離偷過九月九，故人今日在不在，胡雁背風飛向南。
逢進士沈彬
作者：齊己（唐）

欲話趨時首重騷，因君倍惜剃頭刀。千般貴在能過達，時應記得長安事，曾向文場屬思勞。
聞王員外新恩有寄
作者：齊己（唐）

欲退無因貴逼來，少儀官美右丞才。青袍早許淹花幕，西峰有客思相賀，門隔瀟湘雪未開。
秋夕言懷寄所知
作者：齊己（唐）

休問蒙莊材不材，孤燈影共傍寒灰。忘筌話道心甘死，相疏卻是相知分，誰訝經年一度來。
答禪者
作者：齊己（唐）

五老峰前相遇時，兩無言語只揚眉。南宗北祖皆如此，閑吟莫學湯從事，拋卻袈裟負本師。
寄尚顏
作者：齊己（唐）

莫向孤峰道息機，有人偷眼羨吾師。滿身光化年前寵，清吟但憶徐方政，應恨當時不見時。
梓慄杖送人
作者：齊己（唐）

禪家何物贈分襟，只有天臺杖一尋。拄去客歸青洛遠，此日江邊贈君後，卻攜筇杖向東林。
寄朗陵二禪友
作者：齊己（唐）

瀟湘曾宿話詩評，荊楚連秋阻野情。金錫罷遊雙鬢白，南望山門石何處，滄浪雲夢浸天橫。
燈
作者：齊己（唐）

幽光耿耿草堂空，窗隔飛蛾恨不通。紅燼自凝清夜朵，金屋玉堂開照睡，豈知螢雪有深功。
寄金陵幕中李郎中
作者：齊己（唐）

龍門支派富才能，年少飛翔便大鵬。久待尊罍臨鐵甕，長憶相招宿華館，數宵忘寢盡寒燈。
寄韓蛻秀才
作者：齊己（唐）

松門高不似侯門，蘚徑鞋蹤觸處分。遠事即為無害鳥，知伴李膺琴酒外，絳紗閑卷共論文。
湘中春興
作者：齊己（唐）

雨歇江明苑樹幹，物妍時泰恣遊盤。更無輕翠勝楊柳，紅芳片片由青帝，忍向西園看落殘。
送錯公、棲公南遊
作者：齊己（唐）

洪偃湯休道不殊，高帆共載興何俱。北京喪亂離丹鳳，威儀本是朝天士，暫向遼荒住得無。
寄南嶽諸道友
作者：齊己（唐）

南望衡陽積瘴開，去年曾踏雪遊回。謾為楚客蹉跎過，終尋十八高人去，共坐蒼崖養聖胎。
送韓蛻秀才赴舉
作者：齊己（唐）

槐花館驛暮塵昏，此去分明吏部孫。才器合居科第首，堪想都人齊指點，列仙相次上昆侖。
溪居寓言
作者：齊己（唐）

秋蔬數壟傍潺湲，頗覺生涯異俗緣。詩興難窮花草外，寄向東溪老樵道，莫催丹桂博青錢。
遣懷
作者：齊己（唐）

詩病相兼老病深，世醫徒更費千金。餘生豈必虛拋擲，閑身自有閑消處，黃葉清風蟬一林。
自湘中將入蜀留別諸友
作者：齊己（唐）

巾舄初隨入蜀船，風帆吼過洞庭煙。七千里路到何處，來年五月峨嵋雪，坐看消融滿錦川。
寄匡阜諸公二首
作者：齊己（唐）

松頭柏頂碧森森，虛檻寒吹夏景深。靜社可追長往跡，爭學忘言住幽勝，吾師遺集盡清吟。峰前林下東西寺，地角天涯來往僧。泉月淨流閑世界，曾寄鄰房掛瓶錫，雨聞巖溜解春冰。
送人入蜀
作者：齊己（唐）

何必閑吟蜀道難，知君心出嶮巇間。尋常秋泛江陵去，文君酒市逢初雪，滿貰新沽洗旅顏。
酬廬山張處士
作者：齊己（唐）

發枯身老任浮沉，懶泥秋風更役吟。新事向人堪結舌，終謝柴桑與彭澤，醉遊閑訪入東林。
寄峴山道人
作者：齊己（唐）

鳳門高對鹿門青，往歲經過恨未平。辯鼎上人方話道，聞說東周天子聖，會搖金錫卻西行。
送王處士遊蜀
作者：齊己（唐）

又掛寒帆向錦川，木蘭舟裡過殘年。自修奼奼爐中物，來年的有荊南信，回劄應緘十色箋。
懷金陵李推官僧自牧
作者：齊己（唐）

秣陵長憶共吟遊，儒釋風騷道上流。蓮幕少年輕謝脁，欲附別來千萬意，病身初起向殘秋。
寄尋萍公
作者：齊己（唐）

聞在湓城多寄住，隨時談笑渾塵埃。孤峰恐憶便歸去，虎溪橋上龍潭寺，曾此相尋踏雪回。
得李推官近寄懷
作者：齊己（唐）

荊門前歲使乎回，求得星郎近制來。連日借吟終不已，堪笑陳宮諸狎客，當時空有個追陪。
對菊
作者：齊己（唐）

蝶醉風狂半折時，冷煙清露壓離披。欲傾琥珀杯浮爾，何因栽向僧園裡，門外重陽過不知。
憶東林因送二生歸
作者：齊己（唐）

好向東林度此生，半天山腳寺門平。紅霞嶂底潺潺色，可憐二子同歸興，南國煙花路好行。
渚宮西城池上居
作者：齊己（唐）

城東移錫住城西，綠繞春波引杖藜。翡翠滿身衣有異，猶有幽深不相似，剡溪乘棹入耶溪。
中秋夕愴懷寄荊幕孫郎中
作者：齊己（唐）

白蓮香散沼痕幹，綠筱陰濃蘚地寒。年老寄居思隱切，時謝孔璋操檄外，每將空病問衰殘。
酬湘幕徐員外見寄
作者：齊己（唐）

東海儒宗事業全，冰稜孤峭類神仙。詩同李賀精通鬼，篇章幾謝傳西楚，空想雄風度十年。
寄蜀國廣濟大師
作者：齊己（唐）

冰壓霜壇律格清，三千傳授盡門生。禪心盡入空無跡，終思相約岷峨去，不得攜筇一路行。
答獻上人卷
作者：齊己（唐）

衲衣禪客袖篇章，江上相尋共感傷。秦甸亂來棲白沒，珍重南宗好才子，灰心冥目外無妨。
寄武陵貫微上人二首
作者：齊己（唐）

知泛滄浪棹未還，西峰房鎖夜潺潺。春陪相府遊仙洞，莫忘一句曹溪妙，堪塞孫孫騁度關。吳頭東面楚西邊，雲接蒼梧水浸天。兩地別離身已老，不是傲他名利世，吾師本在雪山巔。
懷體休上人
作者：齊己（唐）

仲宣樓上望重湖，君到瀟湘得健無。病遇何人分藥餌，許送自身歸華嶽，待來朝暮拂瓶盂。
招湖上兄弟
作者：齊己（唐）

去歲得君訊息在，兩憑人信過重湖。忍貪風月當年少，漢江江路西來便，好傍扁舟訪我無。
江居寄關中知己
作者：齊己（唐）

多病多慵漢水邊，流年不覺已皤然。舊栽花地添黃竹，八行書劄君休問，不似風騷寄一篇。
中秋十五夜寄人
作者：齊己（唐）

高河瑟瑟轉金盤，噴露吹光逆憑欄。四海魚龍精魄冷，何事清光與蟾兔，卻教才小少留難。
謝人自鐘陵寄紙筆
作者：齊己（唐）

故人猶憶苦吟勞，所惠何殊金錯刀。霜雪剪栽新剡硾，詞客分張看欲盡，不堪來處隔秋濤。
移居西湖作二首
作者：齊己（唐）

火雲陽焰欲燒空，小檻幽窗想舊峰。白汗此時流枕簟，只待秋聲滌心地，衲衣新洗健形容。官園樹影晝陰陰，咫尺清涼莫浣心。桃李別教人主掌，爭似出塵地行止，東林苔徑入西林。
題玉泉寺
作者：齊己（唐）

高韻雙懸張曲江，聯題兼是孟襄陽。後人才地誰稱短，時移兩板成塵跡，猶掛吾師舊影堂。
看金陵圖
作者：齊己（唐）

六朝圖畫戰爭多，最是陳宮計數訛。若愛蒼生似歌舞，隋皇自合恥干戈。
寄南嶽泰禪師
作者：齊己（唐）

江頭默想坐禪峰，白石山前萬丈空。山下獵人應不到，雪深花鹿在庵中。
片雲
作者：齊己（唐）

水底分明天上雲，可憐形影似吾身。何妨舒作從龍勢，一雨吹銷萬裡塵。
寄清溪道者
作者：齊己（唐）

萬重千疊紅霞嶂，夜燭朝香白石龕。常寄溪窗憑危檻，看經影落古龍潭。
病中勉送小師往清涼山禮大聖
作者：齊己（唐）

豐衣足食處莫住，聖跡靈蹤好遍尋。忽遇文殊開慧眼，他年應記老師心。
謝人惠拄杖
作者：齊己（唐）

何處雲根採得來，黑龍狂欲作風雷。知師念我形骸老，教把經行拄綠苔。
《送楚雲上人往南嶽刺血寫法華經》
作者：齊己（唐）

剝皮刺血誠何苦，欲寫靈山九會文。十指瀝幹終七軸，後來求法更無君。
送胎髮筆寄仁公
作者：齊己（唐）

內唯胎髮外秋毫，綠玉新栽管束牢。老病手疼無那爾，卻資年少寫風騷。
謝西川曇域大師玉箸篆書
作者：齊己（唐）

玉箸真文久不興，李斯傳到李陽冰。正悲千載無來者，果見僧中有個僧。
偶作寄王秘書
作者：齊己（唐）

七絲湘水秋深夜，五字河橋日暮時。借問秘書郎此意，靜彈高詠有誰知。
謝人惠紙
作者：齊己（唐）

烘焙幾工成曉雪，輕明百幅疊春冰。何消才子題詩外，分與能書貝葉僧。
答文勝大師清柱書
作者：齊己（唐）

才把文章幹聖主，便承恩澤換禪衣。應嫌六祖傳空衲，只向曹溪求息機。
寄懷曾口寺文英大師
作者：齊己（唐）

著紫袈裟名已貴，吟紅菡萏價兼高。秋風曾憶西遊處，門對平湖滿白濤。
懷道林寺道友
作者：齊己（唐）

四絕堂前萬木秋，碧參差影壓湘流。閑思宋杜題詩板，一日憑欄到夜休。
辭主人絕句四首：放鶴
作者：齊己（唐）

華亭來複去芝田，丹頂霜毛性可憐。縱與乘軒終誤主，不如還放卻遼天。
辭主人絕句四首：放猿
作者：齊己（唐）

堪憶春雲十二峰，野桃山杏摘香紅。王孫可念愁金鎖，從放斷腸明月中。
辭主人絕句四首：放鷺鷥
作者：齊己（唐）

白萍紅蓼碧江涯，日暖雙雙立睡時。顧揭金籠放歸去，卻隨沙鶴鬥輕絲。
辭主人絕句四首：放鸚鵡
作者：齊己（唐）

隴西蒼巘結巢高，本為無人識翠毛。今日籠中強言語，乞歸天外啄含桃。
五郊樂章：黃帝宮音
作者：魏徵（唐）

黃中正位，含章居貞。既長六律，兼和五聲。畢陳萬舞，乃薦斯牲。神其下降，永祚休平。
五郊樂章：肅和
作者：魏徵（唐）

眇眇方輿，蒼蒼圜蓋。至哉樞紐，宅中圖大。氣調四序，風和萬籟。祚我明德，時雍道泰。
五郊樂章：雍和
作者：魏徵（唐）

金懸夕肆，玉俎朝陳。饗薦黃道，芬流紫辰。乃誠乃敬，載享載禋。崇薦斯在，惟皇是賓。
五郊樂章：舒和
作者：魏徵（唐）

禦徵乘宮出郊甸，安歌率舞遞將迎。自有雲門符帝賞，猶持雷鼓答天成。
五郊樂章：青帝角音
作者：魏徵（唐）

鶴雲旦起，鳥星昏集。律候新風，陽開初蟄。至德可饗，行潦斯挹。錫以無疆，烝人乃粒。
五郊樂章：肅和
作者：魏徵（唐）

玄鳥司春，蒼龍登歲。節物變柳，光風轉蕙。瑤席降神，朱弦饗帝。誠備祝嘏，禮殫珪幣。
五郊樂章：雍和
作者：魏徵（唐）

大樂稀音，至誠簡禮。文物棣棣，聲名濟濟。六變有成，三登無體。乃眷豐絜，恩覃愷悌。
五郊樂章：舒和
作者：魏徵（唐）

笙歌鑰舞屬年韶，鷺鼓鳧鐘展時豫。調露初迎綺春節，承雲遽踐蒼霄馭。
五郊樂章：赤帝徵音
作者：魏徵（唐）

青陽告謝，朱明戒序。鹹長是祈，敬陳椒醑。博碩斯薦，笙鏞備舉。庶盡肅恭，非馨稷黍。
五郊樂章：肅和
作者：魏徵（唐）

離位克明，火中宵見。峰雲暮起，景風晨扇。木槿初榮，含桃可薦。芬馥百品，鏗鏘三變。
五郊樂章：雍和
作者：魏徵（唐）

昭昭丹陸，帟帟炎方。禮陳牲幣，樂備篪簧。瓊羞溢俎，玉z0浮觴。恭惟正直，歆此馨香。
五郊樂章：舒和
作者：魏徵（唐）

千里溫風飄降羽，十枝炎景媵朱幹。陳觴薦俎歌三獻，拊石摐金會七盤。
五郊樂章：白帝商音
作者：魏徵（唐）

白藏應節，天高氣清。歲功既阜，庶類收成。萬方靜謐，九土和平。馨香是薦，受祚聰明。
五郊樂章：肅和
作者：魏徵（唐）

金行在節，素靈居正。氣肅霜嚴，林凋草勁。豺祭隼擊，潦收川鏡。九穀已登，萬箱流詠。
五郊樂章：雍和
作者：魏徵（唐）

律應西成，氣躔南呂。珪幣鹹列，笙竽備舉。苾苾蘭羞，芬芬桂醑。式資宴貺，用調霜序。
五郊樂章：舒和
作者：魏徵（唐）

璿儀氣爽驚緹鑰，玉呂灰飛含素商。鳴鞞奏管芳羞薦，會舞安歌葆眊揚。
五郊樂章：黑帝羽音
作者：魏徵（唐）

嚴冬季月，星迴風厲。享祀報功，方祚來歲。
五郊樂章：肅和
作者：魏徵（唐）

律周玉管，星迴金度。次極陽烏，紀窮陰兔。火林散雪，陽泉凝冱。八蠟已登，三農息務。
五郊樂章：雍和
作者：魏徵（唐）

陽月斯紀，應鐘在候。載絜牲牷，爰登俎豆。既高既遠，無聲無臭。靜言格思，惟神保佑。
五郊樂章：舒和
作者：魏徵（唐）

執鑰持羽初終曲，朱幹玉戚始分行。七德九功鹹已暢，明靈降福具穰穰。
享太廟樂章：永和
作者：魏徵（唐）

於穆烈祖，弘此丕基。永言配命，子孫保之。百神既洽，萬國在茲。是用孝享，神其格思。
享太廟樂章：肅和
作者：魏徵（唐）

大哉至德，允茲明聖。格於上下，聿遵誠敬。嘉樂斯登，鳴球以詠。神其降止，式隆景命。
享太廟樂章：雍和
作者：魏徵（唐）

崇茲享祀，誠敬兼至。樂以感靈，禮以昭事。粢盛鹹絜，牲牷孔備。永言孝思，庶幾不匱。
享太廟樂章：長髮舞
作者：魏徵（唐）

浚哲惟唐，長髮其祥。帝命斯佑，王業克昌。配天載德，就日重光。本枝百代，申錫無疆。
享太廟樂章：大基舞
作者：魏徵（唐）

猗與祖業，皇矣帝先。剪商德厚，封唐慶延。在姬猶稷，方晉逾宣。基我鼎運，於斯萬年。
享太廟樂章：大成舞
作者：魏徵（唐）

周穆王季，晉美帝文。明明盛德，穆穆齊芬。藏用四履，屈道參分。鏗鏘鐘石，載紀鴻勳。
享太廟樂章：大明舞
作者：魏徵（唐）

五紀更運，三正遞升。勳華既沒，禹湯勃興。神武命代，徵師涿野，萬國鹹服。偃伯靈臺，九官允穆。殊域委贐，功宣載籍，德被詠歌。克昌厥後，百祿是荷。
享太廟樂章：壽和
作者：魏徵（唐）

八音斯奏，三獻畢陳。寶祚惟永，暉光日新。
享太廟樂章：舒和
作者：魏徵（唐）

聖敬通神光七廟，靈心薦祚和萬方。嚴禋克配鴻基遠，明德惟馨鳳曆昌。
享太廟樂章：雍和
作者：魏徵（唐）

於穆清廟，聿修嚴祀。四縣載陳，三獻斯止。籩豆撤薦，人祇介祉。神惟格思，錫祚不已。
享太廟樂章：永和
作者：魏徵（唐）

肅肅清祀，烝烝孝思。薦享昭備，虔恭在茲。雍歌撤俎，祝嘏陳辭。用光武志，永固鴻基。
賦西漢
作者：魏徵（唐）

受降臨軹道，爭長趣鴻門。驅傳渭橋上，觀兵細柳屯。夜宴經柏谷，朝游出杜原。終藉叔孫禮，方知皇帝尊。
暮秋言懷
作者：魏徵（唐）

首夏別京輔，杪秋滯三河。沉沉蓬萊閣，日夕鄉思多。霜剪涼階蕙，風捎幽渚荷。歲芳坐淪歇，感此式微歌。
述懷
作者：魏徵（唐）

中原初逐鹿，投筆事戎軒。縱橫計不就，慷慨志猶存。杖策謁天子，驅馬出關門。請纓系南粵，憑軾下東藩。鬱紆陟高岫，出沒望平原。古木鳴寒鳥，空山啼夜猿。既傷千里目，還驚九折魂。豈不憚艱險，深懷國士恩。季布無二諾，侯嬴重一言。人生感意氣，功名誰複論。
奉和正日臨朝應詔
作者：魏徵（唐）

百靈侍軒後，萬國會塗山。豈如今睿哲，邁古獨光前。聲教溢四海，朝宗引百川。鏘洋鳴玉佩，灼爍耀金蟬。淑景輝雕輦，高旌揚翠煙。庭實超王會，廣樂盛鈞天。既欣東日戶，複詠南風篇。願奉光華慶，從斯億萬年。
閒居遣懷十首
作者：姚合（唐）

身外無徭役，開門百事閑。倚松聽唳鶴，策杖望秋山。萍任連池綠，苔從匝地斑。料無車馬客，何必掃柴關。閑臥銷長日，親朋笑我疏。詩篇隨分有，人事度年無。情性僻難改，愁懷酒為除。誰能思此計，空備滿床書。白日逍遙過，看山複繞池。展書尋古事，翻卷改新詩。賒酒風前酌，留僧竹裡棋。同人笑相問，羨我足閒時。好景時牽目，茅齋興有餘。遠山經雨後，庭樹得秋初。道侶憐栽藥，高人笑養魚。優遊隨本性，甘被棄慵疏。永日廚煙絕，何曾暫廢吟。閒時隨思緝，小酒恣情斟。看月嫌松密，垂綸愛水深。世間多少事，無事可關心。一生能幾日，愁恨也無端。遇酒酕醄飲，逢花爛熳看。青雲非失路，白髮未相干。以此多攜解，將心但自寬。萬事徒紛擾，難關枕上身。朗吟銷白日，沈醉度青春。演步憐山近，閑眠厭客頻。市朝曾不到，長免滿衣塵。野性多疏惰，幽棲更稱情。獨行看影笑，閑坐弄琴聲。懶拜腰肢硬，慵趨禮樂生。業文隨日遣，不是為求名。生計甘寥落，高名愧自由。慣無身外事，不信世間愁。好酒盈杯酌，閑詩任筆酬。涼風從入戶，雲水更宜秋。拙直難和洽，從人笑掩關。不能行戶外，甯解走塵間。被酒長酣思，無愁可上顏。何言歸去事，著處是青山。
武功縣中作三十首
作者：姚合（唐）

縣去帝城遠，為官與隱齊。馬隨山鹿放，雞雜野禽棲。繞舍惟藤架，侵階是藥畦。更師嵇叔夜，不擬作書題。方拙天然性，為官是事疏。惟尋向山路，不寄入城書。因病多收藥，緣餐學釣魚。養身成好事，此外更空虛。微官如馬足，只是在泥塵。到處貧隨我，終年老趁人。簿書銷眼力，杯酒耗心神。早作歸休計，深居養此身。簿書多不會，薄俸亦難銷。醉臥慵開眼，閑行懶繫腰。移花兼蝶至，買石得雲饒。且自心中樂，從他笑寂寥。曉鐘驚睡覺，事事便相關。小市柴薪貴，貧家砧杵閑。讀書多旋忘，賒酒數空還。長羨劉伶輩，高眠出世間。性疏常愛臥，親故笑悠悠。縱出多攜枕，因衙始裹頭。上山方覺老，過寺暫忘愁。三考千餘日，低腰不擬休。客至皆相笑，詩書滿臥床。愛閑求病假，因醉棄官方。鬢髮寒唯短，衣衫瘦漸長。自嫌多檢束，不似舊來狂。一日看除目，終年損道心。山宜沖雪上，詩好帶風吟。野客嫌知印，家人笑買琴。只應隨分過，已是錯彌深。鄰裡皆相愛，門開數見過。秋涼送客遠，夜靜詠詩多。就架題書目，尋欄記藥窠。到官無別事，種得滿庭莎。窮達天應與，人間事莫論。微官長似客，遠縣豈勝村。竟日多無食，連宵不閉門。齋心調筆硯，唯寫五千言。縣僻仍牢落，遊人到便回。路當邊地去，村入郭門來。酒戶愁偏長，詩情病不開。可曾衙小吏，恐謂踏青苔。自下青山路，三年著綠衣。官卑食肉僭，才短事人非。野客教長醉，高僧勸早歸。不知何計是，免與本心違。月出方能起，庭前看種莎。吏來山鳥散，酒熟野人過。岐路荒城少，煙霞遠岫多。同官數相引，下馬上西坡。作吏荒城裡，窮愁欲不勝。病多唯識藥，年老漸親僧。夢覺空堂月，詩成滿硯冰。故人多得路，寂寞不相稱。誰念東山客，棲棲守印床。何年得事盡，終日逐人忙。醉臥誰知叫，閒書不著行。人間長檢束，與此豈相當。朝朝眉不展，多病怕逢迎。引水遠通澗，壘山高過城。秋燈照樹色，寒雨落池聲。好是吟詩夜，披衣坐到明。簿籍誰能問，風寒趁早眠。每旬常乞假，隔月探支錢。還往嫌詩僻，親情怪酒顛。謀身須上計，終久是歸田。閉門風雨裡，落葉與階齊。野客嫌杯小，山翁喜枕低。聽琴知道性，尋藥得詩題。誰更能騎馬，閑行只杖藜。腥羶都不食，稍稍覺神清。夜犬因風吠，鄰雞帶雨鳴。守官常臥病，學道別稱名。小有洞中路，誰能引我行。宦名渾不計，酒熟且開封。晴月銷燈色，寒天挫筆鋒。驚禽時並起，閑客數相逢。舊國蕭條思，青山隔幾重。假日多無事，誰知我獨忙。移山入縣宅，種竹上城牆。驚蝶遺花蕊，遊蜂帶蜜香。唯愁明早出，端坐吏人旁。門外青山路，因循自不歸。養生宜縣僻，說品喜官微。淨愛山僧飯，閑披野客衣。誰憐幽谷鳥，不解入城飛。一官無限日，愁悶欲何如。掃舍驚巢燕，尋方落壁魚。從僧乞淨水，憑客報閒書。白髮誰能鑷，年來四十餘。朝朝門不閉，長似在山時。賓客抽書讀，兒童斫竹騎。久貧還易老，多病懶能醫。道友應相怪，休官日已遲。慼慼常無思，循資格上官。閒人得事晚，常骨覓仙難。醉臥疑身病，貧居覺道寬。新詩久不寫，自算少人看。漫作容身計，今知拙有餘。青衫迎驛使，白髮憶山居。道友憐蔬食，吏人嫌草書。須為長久事，歸去自耕鋤。主印三年坐，山居百事休。焚香開敕庫，踏月上城樓。飲酒多成病，吟詩易長愁。殷勤問漁者，暫藉手中鉤。長憶青山下，深居遂性情。壘階溪石淨，燒竹灶煙輕。點筆圖雲勢，彈琴學鳥聲。今朝知縣印，夢裡百憂生。自知狂僻性，吏事固相疏。只是看山立，無嫌出縣居。印朱沾墨硯，戶籍雜經書。月俸尋常請，無妨乏鬥儲。作吏無能事，為文舊致功。詩標八病外，心落百憂中。拜別登朝客，歸依煉藥翁。不知還往內，誰與此心同。
罷武功縣將入城
作者：姚合（唐）

乍拋衫笏覺身輕，依舊還稱學道名。欲泥山僧分屋住，無奈同官珍重意，幾回臨路卻休行。青衫脫下便狂歌，種薤栽莎劚古坡。野客相逢添酒病，欲與九衢親故別，明朝拄杖始經過。
秋日閒居二首
作者：姚合（唐）

九陌宅重重，何門憐此翁。荒庭唯菊茂，幽徑與山通。落葉帶衣上，閑雲來酒中。此心誰得見，林下鹿應同。先憶花時節，家山聽更歸。愛詩看古集，憶酒典寒衣。睡少身還健，愁多食不肥。自憐疏懶性，無事出門稀。
閒居晚夏
作者：姚合（唐）

閒居無事擾，舊病亦多痊。選字詩中老，看山屋外眠。片霞侵落日，繁葉咽鳴蟬。對此心還樂，誰知乏酒錢。
閒居
作者：姚合（唐）

不自識疏鄙，終年住在城。過門無馬跡，滿宅是蟬聲。帶病吟雖苦，休官夢已清。何當學禪觀，依止古先生。
街西居三首
作者：姚合（唐）

受得山野性，住城多事違。青山在宅南，回首東西稀。淺淺一井泉，數家同汲之。獨我惡水濁，鑿井庭之陲。自鑿還自飲，亦為眾所非。籲嗟世間事，潔身誠難為。日出窮巷喜，溫然勝重衣。重衣豈不暖，所暖人不齊。兀兀複行行，不離階與墀。丈夫非馬蹄，安得知路岐。窮賤餐茹薄，興與養性宜。乃知長生術，豪貴難得之。
閒居遣興
作者：姚合（唐）

終年城裡住，門戶似山林。客怪身名晚，妻嫌酒病深。寫方多識藥，失譜廢彈琴。文字非經濟，空虛用破心。
莊居即事
作者：姚合（唐）

休看小字大書名，向日持經眼卻明。時過無心求富貴，斜月照床新睡覺，西風半夜鶴來聲。
親仁裡居
作者：姚合（唐）

三年賃舍親仁裡，寂寞何曾似在城。飲酒自緣防冷病，自別青山歸未得，羨君長聽石泉聲。
莊居野行
作者：姚合（唐）

客行野田間，比屋皆閉戶。借問屋中人，盡去作商賈。官家不稅商，稅農服作苦。居人盡東西，道路侵壟畝。採玉上山顛，探珠入水府。邊兵索衣食，此物同泥土。古來一人耕，三人食猶饑。如今千萬家，無一把鋤犁。我倉常空虛，我田生蒺藜。上天不雨粟，何由活烝黎。
春日閒居
作者：姚合（唐）

居止日蕭條，庭前唯藥苗。身閑眠自久，眼荖視還遙。簷燕酬鶯語，鄰花雜絮飄。客來無酒飲，搔首擲空瓢。
獨居
作者：姚合（唐）

深閉柴門長不出，功夫自課少閒時。翻音免問他人字，到頭歸向青山是，塵路茫茫欲告誰。
早春閒居
作者：姚合（唐）

寂寞日何為，閒居春色遲。驚風起庭雪，寒雨長簷澌。強飲樽中酒，嘲山世外詩。此生仍且在，難與老相離。
原上新居
作者：姚合（唐）

秋來梨果熟，行哭小兒饑。鄰富雞長往，莊貧客漸稀。借牛耕地晚，賣樹納錢遲。牆下當官道，依前夾竹籬。
將歸山
作者：姚合（唐）

野人慣去山中住，自到城來悶不勝。宮樹蟬聲多卻樂，聞道舊溪茆屋畔，春風新上數枝藤。
山中述懷
作者：姚合（唐）

為客久未歸，寒山獨掩扉。曉來山鳥散，雨過杏花稀。天遠雲空積，溪深水自微。此情對春色，盡醉欲忘機。
偶然書懷
作者：姚合（唐）

十年通籍入金門，自愧名微枉搢紳。煉得丹砂疑不食，漢有馮唐唐有我，老為郎吏更何人。
客舍有懷
作者：姚合（唐）

旅人無事喜，終日思悠悠。逢酒嫌杯淺，尋書怕字稠。貧來許錢聖，夢覺見身愁。寂寞中林下，饑鷹望到秋。
及第後夜中書事
作者：姚合（唐）

夜睡常驚起，春光屬野夫。新銜添一字，舊友遜前途。喜過還疑夢，狂來不似儒。愛花持燭看，憶酒犯街沽。天上名應定，人間盛更無。報恩丞相合，何啻殺微軀。
偶題
作者：姚合（唐）

年年九陌看春還，舊隱空勞夢寐間。遲日逍遙芸草長，道侶書來相責誚，朝朝欲報作何顏。
感時
作者：姚合（唐）

憶昔未出身，索寞無精神。逢人話天命，自賤如埃塵。君今才出身，颯爽鞍馬春。逢人話天命，自重如千鈞。信涉名利道，舉動皆喪真。君今自世情，何況天下人。
憶山
作者：姚合（唐）

閑處無人到，乖疏稱野情。日高搔首起，林下散衣行。泉引窗前過，雲看石罅生。別來愁欲老，虛負出山名。
客遊旅懷
作者：姚合（唐）

客行無定止，終日路岐間。馬為賒來貴，僮緣借得頑。詩書愁觸雨，店舍喜逢山。舊業嵩陽下，三年未得還。
迎春
作者：姚合（唐）

半年留醉待花開，曉去迎春夜始回。風暖慢行尋曲水，今日柳條全弄色，遊人相伴看春來。
遊春十二首
作者：姚合（唐）

正月一日後，尋春更不眠。自知還近僻，眾說過於顛。看水甯依路，登山欲到天。悠悠芳思起，多是晚風前。官卑長少事，縣僻又無城。未曉沖寒起，迎春忍病行。樹枝風掉軟，菜甲土浮輕。好個林間鵲，今朝足喜聲。詩酒相牽引，朝朝思不窮。苔痕雪水裡，春色竹煙中。迎雨緣池草，摧花倚樹風。書非名利事，愛此少人同。塵中主印吏，誰遣有高情。趁暖簷前坐，尋芳樹底行。土融凝墅色，冰敗滿池聲。漸覺春相泥，朝來睡不輕。疏頑無異事，隨例但添年。舊曆藏深篋，新衣薄絮綿。暖風渾酒色，晴日暢琴絃。同伴無辭困，遊春貴在先。看春長不足，豈更覺身勞。寺裡花枝淨，山中水色高。嫩雲輕似絮，新草細如毛。並起詩人思，還應費筆毫。悠悠小縣吏，憔悴入新年。遠思遭詩惱，閒情被酒牽。戀花林下飲，愛草野中眠。疏懶今成性，誰人肯更憐。處處春光遍，遊人亦不稀。向陽傾冷酒，看影試新衣。嫩樹行移長，幽禽語旋飛。同來皆去盡，沖夜獨吟歸。朝朝看春色，春色似相憐。酒醒鶯啼裡，詩成蝶舞前。摘花盈手露，折竹滿庭煙。親故多相笑，疏狂似少年。卑官還不惡，行止得逍遙。晴野花侵路，春陂水上橋。塵埃生暖色，藥草長新苗。看卻煙光散，狂風處處飄。身被春光引，經時更不歸。嚼花香滿口，書竹粉黏衣。弄日鶯狂語，迎風蝶倒飛。自知疏懶性，得事亦應稀。曉脫青衫出，閑行氣味長。一瓶春酒色，數頃野花香。朝客聞應羨，山僧見亦狂。不將僮僕去，恐為損風光。
賞春
作者：姚合（唐）

閒人只是愛春光，迎得春來喜欲狂。買酒怕遲教走馬，顛倒醉眠三數日，人間百事不思量。
春日即事
作者：姚合（唐）

春來眠不得，誰複念生涯。夜聽四鄰樂，朝尋九陌花。輕煙浮草色，微雨濯年華。乞假非關病，朝衣在酒家。
春日江次
作者：姚合（唐）

野步出茆齋，閑行坐石臺。久悲鄉路遠，猶喜杏花開。鷗鷺皆飛去，帆檣何處來。因凝千里目，落日尚徘徊。
揚州春詞三首
作者：姚合（唐）

廣陵寒食天，無霧複無煙。暖日凝花柳，春風散管絃。園林多是宅，車馬少於船。莫喚遊人住，遊人困不眠。滿郭是春光，街衢土亦香。竹風輕履舄，花露膩衣裳。穀鳥鳴還豔，山夫到更狂。可憐遊賞地，煬帝國傾亡。江北煙光裡，淮南勝事多。市鄽持燭入，鄰裡漾船過。有地惟栽竹，無家不養鵝。春風蕩城郭，滿耳是笙歌。
寒食二首
作者：姚合（唐）

今朝一百五，出戶雨初晴。舞愛雙飛蝶，歌聞百囀鶯。江深青草岸，花滿白雲城。為政多孱懦，應無酷吏名。出城煙火少，況複是今朝。閑坐將誰語，臨觴只自謠。階前春蘚遍，衣上落花飄。伎樂州人戲，使君心寂寥。
暮春書事
作者：姚合（唐）

窮巷少芳菲，蒼苔一徑微。酒醒聞客別，年長送春歸。宿願眠雲嶠，浮名系鎖闈。未因丞相庇，難得脫朝衣。
春晚雨中
作者：姚合（唐）

寂寂春將老，閒人強自歡。迎風鶯語澀，帶雨蝶飛難。傍砌木初長，眠花景漸闌。臨軒平目望，情思若為寬。
送春
作者：姚合（唐）

昨迎今複送，來晚去逡巡。芳盡空繁樹，愁多獨病身。靜思傾酒懶，閑望上樓頻。為向春風道，明年早報春。
別春
作者：姚合（唐）

留春不得被春欺，春若無情遣泥誰。寂寞自疑生冷病，一去近當三百日，從朝至夜是相思。
夏夜
作者：姚合（唐）

閑齋深夜靜，獨坐又閑行。密樹月籠影，疏籬水隔聲。斷猿時叫穀，棲鳥每搖檉。寂寞求名士，誰知此夕情。
秋日有懷
作者：姚合（唐）

秋來不復眠，但覺思悠然。菊色慾經露，蟲聲漸替蟬。詩情生酒裡，心事在山邊。舊裡無因到，西風又一年。
秋夕遣懷
作者：姚合（唐）

昨宵白露下，秋氣滿山城。風勁衣巾脆，窗虛筆墨輕。臨書愛真跡，避酒怕狂名。只擬隨麋鹿，悠悠過一生。
秋中夜坐
作者：姚合（唐）

疏散永無事，不眠常夜分。月中松露滴，風引鶴同聞。
同衛尉崔少卿九月六日飲
作者：姚合（唐）

酒熟菊還芳，花飄盞亦香。與君先一醉，舉世待重陽。風色初晴利，蟲聲向晚長。此時如不飲，心事亦應傷。
九日憶硯山舊居
作者：姚合（唐）

帝裡閒人少，誰同把酒杯。硯山籬下菊，今日幾枝開。曉角驚眠起，秋風引病來。長年歸思切，更值雁聲催。
秋晚江次
作者：姚合（唐）

蕭蕭晚景寒，獨立望江壖。沙渚幾行雁，風灣一隻船。落霞澄返照，孤嶼隔微煙。極目思無盡，鄉心到眼前。
除夜二首
作者：姚合（唐）

衰殘歸未遂，寂寞此宵情。舊國當千里，新年隔數更。寒猶近北峭，風漸向東生。誰見長安陌，晨鐘度火城。殷勤惜此夜，此夜在逡巡。燭盡年還別，雞鳴老更新。儺聲方去疫，酒色已迎春。明日持杯處，誰為最後人。